**Natječaj za prijam u službu**

**u Jedinstveni upravni odjel općine Otok na radno mjesto**

**komunalni redar – referent/ica**

**- 1 izvršitelj/ica, na neodređeno vrijeme**

U Narodnim novinama, br.26/2021 od 12. ožujka 2021.g. objavljen je Natječaj za prijam u službu u Jedinstveni upravni odjel općine Otok na radno mjesto – komunalni redar – referent/ica – 1 izvršitelj/ica, na neodređeno vrijeme.

1. *Opis poslova radnog mjesta*

Nadzire provođenje odluka i drugih akata iz oblasti komunalnog gospodarstva, a naročito komunalnog reda, obavlja nadzor nad radom ugostiteljskih, trgovačkih i drugih objekata u dijelu koji se odnosi na komunalni red, donosi rješenja iz oblasti komunalnog reda, izriče mandatne globe i predlaže pokretanje prekršajnog postupka, vodi evidenciju opomena, mandatnih globa i prekršajnog postupka, nadzire rad poslovnih subjekata koji za račun Općine (temeljem ugovora) obavljaju poslove komunalne djelatnosti, obilazi teren te na temelju uočenog stanja predlaže donošenje određenih odluka ili poduzimanje potrebnih radnji u cilju unapređenja kvalitete stanovanja i života u Općini, obilazi teren i prikuplja podatke o pravnim i fizičkim osobama za potrebe upravnog odjela, sudjeluje u izradi akata i izvješća iz svog djelokruga rada, obavlja i druge poslove po nalogu pročelnika u skladu sa zakonom i Općinskim aktima.

1. *Podaci o plaći*

Koeficijent složenosti poslova navedenog radnog mjesta je 1,50. Osnovica za izračun plaće iznosi 4.630,14 kuna.

Plaću službenika/ice čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

1. *Način predhodne provjere znanja i sposobnosti kandidata*

Predhodna provjera znanja i sposobnosti kandidata obuhvaća

* pisano testiranje,
* intervju

Za svaki dio provjere kandidatima se dodjeljuje maksimalno 10 bodova (1-10)

Intervju se provodi s kandidatima koji su ostvarili najmanje 50% bodova na pisanom testiranju.

1. *Pravni izvori za pripremanje kandidata za provjeru:*

* Zakon o lokalnoj i područnoj (regionalnoj) samoupravi (N.N.  [33/01](https://www.zakon.hr/cms.htm?id=260), [60/01](https://www.zakon.hr/cms.htm?id=261), [129/05](https://www.zakon.hr/cms.htm?id=262), [109/07](https://www.zakon.hr/cms.htm?id=263),  [125/08](https://www.zakon.hr/cms.htm?id=264), [36/09](https://www.zakon.hr/cms.htm?id=265), [36/09](https://www.zakon.hr/cms.htm?id=266), [150/11](https://www.zakon.hr/cms.htm?id=267), [144/12](https://www.zakon.hr/cms.htm?id=268), [19/13](https://www.zakon.hr/cms.htm?id=285), [137/15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763), [144/20](https://www.zakon.hr/cms.htm?id=46702));
* Statut Općine Otok („Službeni glasnik općine Otok“, br. 03/13- pročišćeni tekst, 03/17 i 03/18);
* Zakon o komunalnom gospodarstvu (N.N. broj:68/18, 110/18 i 32/20);
* Odluka o komunalnom redu („Službeni glasnik Općine Otok“ br.09/19).

Napomena:

Gore navedeni pravni izvori (zakoni i pravilnici) nalaze se na web stranici Narodnih novina ([www.nn.hr](http://www.nn.hr) ), a Statut općine Otok i Odluka o komunalnom redu na web stranici [www.opcina-otok.hr](http://www.opcina-otok.hr)